Tuščia
Tuščia (blrs. Тушчанка) – upelis Gudijoje, Gardino srityje (Smurgainių ir Astravo raj.) bei Minsko srityje (Medilo raj.); Strėčios kairysis intakas (Neries baseinas). Išteka iš Tuščios ežero vakarinės dalies (8 km į šiaurės vakarus nuo Vyšniavo). Teka į šiaurės vakarus daugiausia miškingomis vietovėmis. Įteka Strėčion netoli Aleškų kaimo. Vagos nuolydis 1,2 m/km. Baseinas yra Naručio–Vilijos lygumoje. Vaga vietomis ištiesinta. Prie Tuščios įsikūrę Dabraulėnai, Pazborcai, Radziušiai-Tuščia.